PAN
పాన్‌నంబరుకు గడువు పెంపు
న్యూఢిల్లీ: ఆదాయపు పన్నుశాఖ బ్యాంకు ఖాతాలను పాన్‌నంబరుతో అనుసంధానం చేసేం దుకుగాను మరో మూడునెలలపాటు గడువునిచ్చిం ది. పన్నుల ఎగవేతను అరికట్టేందుకు భారీ ఎత్తున కార్యాచరణ ప్రారంభించిన ఐటిశాఖ పాన్‌తోపాటు ఆధార్‌ను కూడా తప్పనిసరిచేసింది. ఈ గడువు జూన్‌ 30వ తేదీవరకూ ఇస్తున్నట్లు ప్రకటించింది. పన్నుల ఎగవేతదారులను నిరోధించేందుకు ఫారం-60ని అందచేయాల్సి ఉంటుంది. అందరు ఖాతాదారులు విధిగా అనుసరించాలి. పాన్‌నెంబరు లేదా ఫారం60ని సమర్పించేందుకు బ్యాంకులకు గడువు వాస్తవానికి గత ఫిబ్రవరి 28వతేదీతో ముగి సింది. పన్నుశాఖ ఈ నెల ఐదవ తేదీ ఈ గడువును జూన్‌ 30వ తేదీ వరకూ పొడిగిస్తున్నట్లు ప్రకటిం చింది. ఆదాయపు పన్నుచట్టం ప్రకారంచూస్తే ఎవరైతే పాన్‌నంబరు లేదా ఫారం 60ని దాఖలు చేయలేదో వారందరూ విధిగా జూన్‌ 30వ తేదీ లోపు అందచేయాల్సి ఉంటుంది. పెద్దనోట్ల రద్దు అనంతరం ప్రభుత్వం ప్రతి లావాదేవీకి ఆధార్‌, పాన్‌కార్డును నిర్బంధం చేసింది. 2.5 లక్షల పొదుపుఖాతాల డిపాజిట్లు, కరెంటు ఖాతాలకు 12.50లక్షల వరకూ పరిమితం చేసింది. ఒక్క రోజులోనే 50వేల రూపా యల డిపాజిట్లను కూడా పరిశీలించేందుకు నిర్ణయించింది. మొత్తంగాచూస్తే 15 లక్షల కోట్ల రద్దయిన నోట్లు బ్యాంకులకు డిపా జిట్‌అయ్యాయి. వీటన్నింటినీ పరిశీలన కోసం బ్యాంకులు విధిగా ఖాతాదారుల నుంచి పాన్‌నంబరు లేదా ఫారం60ని అంద చేయాల్సి ఉంటుందని ఐటిశాఖ ఆదేశించింది.